Lekestue (Barne-TV)

Lekestue er et norsk TV-program for barn som gikk på NRK fra 1971 til 1980. Programmet var basert på BBC sitt konsept Play School og var lagt opp på en pedagogisk måte der barna skulle få et innblikk i de voksnes verden på en måte som barn forsto. Et spesielt tema var utgangspunkt for hver episode.Aftenposten aften – For førskolebarn i TV etter engelsk mønster (3.9.1971, s.4) Serien må ikke forveksles med Lekestue for de minste som ble sendt på NRK fra 1967 - 1970.

Deler av serien gikk i reprise på 1980-tallet. Vibeke Sæther var i alle år en sentral person i serien, både foran og bak kamera.

De mest kjente programledere for Lekestue var Geir Børresen og Vibeke Sæther. Andre programledere var Øyvind Holsvik, Eva von Hanno, Knut Husebø, Bergljot Engeset, Henning Rivedal, Jannik Bonnevie, Alex Roald, Jon Skolmen (1971–72), Lise Fjeldstad (1978), Kyrre Haugen Bakke (1978) og Thomas Koefoed (1980).  

Interiøret i studioet besto av en klokke, en tallkalender, en eventyrstol og tre vinduer. Gjennom det runde, det buede eller firkantede vinduet fikk barna se filmsnutter.

Vinteren 1980 passerte den episode nr. 100, som den første norske TV-serie til da (tett etterfulgt av Husker du). I jubileumsepisoden reiste programlederne til London for å besøkte BBCs Play School.Aftenposten morgen TV bilag – Lekestue-jubileum i London (1.2.1980, s.16)

Programskaperne ble flere ganger kritisert for at de brukte voksne skuespillere og ikke barn for å formidle budskapet. På sin side mente programskaperne at de voksne ikke lekte at de var barn, men at de lekte for barn.Aftenposten morgen TV-bilag – Ny Lekestue-serie (20.10.1978, s8)

Referanser

 Eksterne lenker 


Kategori:NRK Barne-TV
Kategori:TV-produksjoner på NRK
Kategori:Norske barneprogrammer på TV
Kategori:Norske TV-produksjoner fra 1960-årene
Kategori:Norske TV-produksjoner fra 1970-årene
Kategori:Norske TV-produksjoner fra 1980-årene